Højhuset er på 12 etager, hvortil kommer sidebygningen med fem etager og en [[kolonnade]] i stueetagen langs med Frederiksborggade. Komplekset er opført i beton efter tegninger af [[Ole Hagen]] og stod færdig i 1958. Tidligere havde der ligget forskellige etageejendomme på stedet.<ref name="før og nu">''København før og nu - og aldrig'', bind 10, ''Nørrevold, Østervold og Kastellet'', s. 107-113 af Erik Wassard. Palle Fogtdal, 1990. {{ISBN|87-7248-039-4}}</ref> Her er det værd at nævne Nørre Voldgade 17, der fra 1935 til 1955 husede restauranten Buriis,<ref>[https://bibliotek.kk.dk/bag-om-koebenhavn/vaertshus-restaurationsnavne Værtshus- og restaurationsnavne 1930-1964], Københavns Biblioteker.</ref> der var en af de sidste med hvide duge, viftepalmer og tjenere i smoking.<ref name="før og nu" /> De måtte imidlertid vige for højhuset, der af dagbladet ''[[Politiken]]'' blev omtalt som en isbryder for moderniseringen af bydelen. Udviklingen kom imidlertid snart til at gå en anden vej, og højhuset endte som en enlig svale.<ref name="før og nu" />
Bygninger,_konstruktioner_og_anlæg